**Kilusang Propanganda**

Ang **Kilusang Propaganda** ay isang kilusan sa  [Pilipinas](http://tl.wikipedia.org/wiki/Pilipinas%22%20%5Co%20%22Pilipinas)  noong  [1872](http://tl.wikipedia.org/wiki/1872)  hanggang  [1892](http://tl.wikipedia.org/wiki/1892).[[1]](http://tl.wikipedia.org/wiki/Kilusang_Propaganda#cite_note-countrystudies-1)  Sinimulan ito dahil sa pagbitay sa tatlong pari na sina Gomez, Burgos, at Zamora ([Gomburza](http://tl.wikipedia.org/wiki/Gomburza)). Layunin ng kilusan ang kilalanin ng mga Kastila ang Pilipinas bilang bahagi at [lalawigan](http://tl.wikipedia.org/wiki/Lalawigan)ng bansang [Espanya](http://tl.wikipedia.org/wiki/Espanya), pantay sa pagtingin sa bawat [Pilipino](http://tl.wikipedia.org/wiki/Pilipino) at Kastila sa harapan ng [batas](http://tl.wikipedia.org/wiki/Batas), pagkakaroon ng kinatawan sa [Cortes Generales](http://tl.wikipedia.org/wiki/Cortes_Generales) ang Pilipinas, pagkakaroon ng [sekularisasyon](http://tl.wikipedia.org/wiki/Sekularisasyon) sa mga parokya ng Pilipinas, [kalayaan](http://tl.wikipedia.org/wiki/Kalayaan) sa pagpupulong ng matiwasay, pagpapalathala at pagsasabi ng mga pang-aabuso at ano mang anomalya sa [pamahalaan](http://tl.wikipedia.org/wiki/Pamahalaan). Nilalayon ng kilusang ito nahumingi sa pamahalaang kastilang mga reporma sa mapayapang pamamaraan.

Itinatag ito ng mga Pilipinong [*ilustrado*](http://tl.wikipedia.org/wiki/Ilustrado) sa [Madrid](http://tl.wikipedia.org/wiki/Madrid) para sa layuning [pampanitikan](http://tl.wikipedia.org/wiki/Panitikan) at [kultural](http://tl.wikipedia.org/wiki/Kultura) sa halip na [politikal](http://tl.wikipedia.org/wiki/Politika) na layunin.[[1]](http://tl.wikipedia.org/wiki/Kilusang_Propaganda#cite_note-countrystudies-1) Sina [Jose Rizal](http://tl.wikipedia.org/wiki/Jose_Rizal), [Graciano Lopez Jaena](http://tl.wikipedia.org/wiki/Graciano_Lopez_Jaena), [Marcelo H. del Pilar](http://tl.wikipedia.org/wiki/Marcelo_H._del_Pilar), [Mariano Ponce](http://tl.wikipedia.org/wiki/Mariano_Ponce) at ang magkapatid na Luna--[Juan](http://tl.wikipedia.org/wiki/Juan_Luna) at [Antonio](http://tl.wikipedia.org/wiki/Antonio_Luna)--ang ilan sa mga kasapi dito.

Ang [La Solidaridad](http://tl.wikipedia.org/wiki/La_Solidaridad) ang pahayagan ng mga propagandista na binuo noong [Disyembre 13](http://tl.wikipedia.org/wiki/Disyembre_13), [1888](http://tl.wikipedia.org/wiki/1888). Sa pahayagang ito nalathala ang mga katiwalian sa kolonya ng Pilipinas. Natapos ang paglilimbag noong [1895](http://tl.wikipedia.org/wiki/1895). May mga sipi na palihim na iniluwas sa Pilipinas at lihim namang binabasa sa mga nakapinid na mga pintuan.

Hindi nagtagumpay ang mga propangandista dahil nakaranas sila ng gutom sa Espanya, hindi sila pinakinggan ng mga prayle, hindi pagkakaunawaan sa mga kasapi at pinuno, at mas pinansin ng Espanya ang kanilang panloob na usapin na dapat nilang tugunan.

**La Liga Filipina**

Ang **La Liga Filipina** ay isang samahan na itinatag ni [Jose Rizal](http://fil.wikipilipinas.org/index.php?title=Jose_Rizal) sa [Pilipinas](http://fil.wikipilipinas.org/index.php?title=Pilipinas) noong Hulyo 3, 1892 sa isang tahanan sa Ilaya Street, [Tondo](http://fil.wikipilipinas.org/index.php?title=Tondo), [Maynila](http://fil.wikipilipinas.org/index.php?title=Maynila). Binubuo ito ng mga taong nagnanais na maputol ang pang-aapi ng mga [Kastila](http://fil.wikipilipinas.org/index.php?title=Kastila) sa mga [Pilipino](http://fil.wikipilipinas.org/index.php?title=Pilipino). Ang pangunahing layunin nito ay maging malaya ang[Pilipinas](http://fil.wikipilipinas.org/index.php?title=Pilipinas) sa [España](http://fil.wikipilipinas.org/index.php?title=Espa%C3%B1a&action=edit) sa mapayapang paraan. Ang unang pangulo nito ay si [Ambrosio Salvador](http://fil.wikipilipinas.org/index.php?title=Ambrosio_Salvador&action=edit).

Ito ay nagtagal lamang ng tatlong araw. Ipinakulong si Rizal noong [Hulyo 6](http://fil.wikipilipinas.org/index.php?title=Hulyo_6&action=edit), [1892](http://fil.wikipilipinas.org/index.php?title=1892&action=edit) at ipinatapon siya sa [Dapitan](http://fil.wikipilipinas.org/index.php?title=Lungsod_Dapitan) noong Hulyo 7, 1892.

**Mga Layunin**

* mapagkaisa ang buong bansa
* mabigyan ng proteksyon ang bawat isa kung kinakailangan
* malabanan ang karahasana at inhustisya
* mapag-aralan ang mga reporma para sa bansa

## Kasaysayan

Naisip ni Rizal ang pagtatayo ng isang organisasyong kinabibilangan ng mga Pilipino nang siya ay nasa Hong Kong. Sa tulong ni Jose Ma. Basa, naisulat niya ang konstitusyon ng samahan. Ilan sa mga kilala at pangunahing kasapi ng samahan ay sina [Deodato Arellano](http://fil.wikipilipinas.org/index.php?title=Deodato_Arellano), [Andrés Bonifacio](http://fil.wikipilipinas.org/index.php?title=Andr%C3%A9s_Bonifacio) at [Apolinario Mabini](http://fil.wikipilipinas.org/index.php?title=Apolinario_Mabini).

##

**Panunupil**

Bagaman ito ay isang diplomatikong samahang kinabibilangan ng mga edukado at ilang may mga sinabi sa buhay, napagtanto ng kinauukulan ng [Espanya](http://fil.wikipilipinas.org/index.php?title=Espanya&action=edit) ang hatid nitong panganib sa pamahalaang kolonyal. Noong Hulyo 6, 1892, apat na araw pagkatapos ng pagkakatayo ng La Liga Filipina, ay lihim na inaresto si Rizal. Nang sumunod na araw ay ipinag-utos ni Gobernador-Heneral [Eulogio Despujol](http://fil.wikipilipinas.org/index.php?title=Eulogio_Despujol&action=edit) ang pagpapatapon kay Rizal sa Dapitan.

Matapos ang pagkakaaresto, tumigil sa pagiging aktibo ang samahan. Makalipas ang ilang araw, muli itong iniorganisa ni Domingo Franco at Andres Bonifacio. Ang samahan ay nahati sa dalawa. Ang *Cuerpo de Compromisarios*, na siyang magbibigay suporta sa [La Solidaridad](http://fil.wikipilipinas.org/index.php?title=La_Solidaridad) sa Espanya; at ang [Katipunan](http://fil.wikipilipinas.org/index.php?title=Katipunan), na siyang naging militanteng samahan na nagpasimula ng rebolusyon sa Pilipinas.

**Katipunan**

Ang **Kataastaasang, Kagalanggalang, Katipunan ng mga Anak ng Bayan** (KKK) o **Katipunan**, ay isang lihim na samahan na itinatag noong 1892 upang itaguyod ang kaisipang maka-bayan at rebolusyonaryo sa mga [Pilipino](http://fil.wikipilipinas.org/index.php?title=Pilipino). Layunin ng samahan na sugpuin ang patuloy na pagmamalabis at di makataong pamumuno ng mga [Espanyol](http://fil.wikipilipinas.org/index.php?title=Espanyol&action=edit) sa [Pilipinas](http://fil.wikipilipinas.org/index.php?title=Pilipinas) tungo sa pagkakamit ng kasarinlan ng bansa.

## Pagkakatatag ng Samahan

Noong 3 Hunyo 1892, sa pagdating ni [Jose Rizal](http://fil.wikipilipinas.org/index.php?title=Jose_Rizal) sa Pilipinas matapos ang kanyang paglalakbay sa Europa, kanyang itinatag ang [La Liga Filipina](http://fil.wikipilipinas.org/index.php?title=La_Liga_Filipina) – isang samahang nangangalap ng tulong at suporta mula sa mayayaman at may pinag-aralan, o [Ilustrado](http://fil.wikipilipinas.org/index.php?title=Ilustrado). Sa likod ng patuloy na pagsuporta nina [Domingo Franco](http://fil.wikipilipinas.org/index.php?title=Domingo_Franco&action=edit) at [Andres Bonifacio](http://fil.wikipilipinas.org/index.php?title=Andres_Bonifacio), hindi nagtagal at nabuwag din ang samahan. Nahati ito sa dalawang pangkat – ang [Cuerpo de Compromisarios](http://fil.wikipilipinas.org/index.php?title=Cuerpo_de_Compromisarios&action=edit) at Katipunan.

Kasabay ng balitang pagpapatapon kay Jose Rizal sa Dapitan noong 7 Hulyo 1892 ang pagtatatag ng Katipunan. Sina [Andres Bonifacio](http://fil.wikipilipinas.org/index.php?title=Andres_Bonifacio), [Valentin Diaz](http://fil.wikipilipinas.org/index.php?title=Valentin_Diaz&action=edit), [Teodoro Plata](http://fil.wikipilipinas.org/index.php?title=Teodoro_Plata), [Ladislao Diwa](http://fil.wikipilipinas.org/index.php?title=Ladislao_Diwa), at[Deodato Arellano](http://fil.wikipilipinas.org/index.php?title=Deodato_Arellano), kasama ang ilang kasapi ng La Liga Filipina, ay nagtipon sa 314 [Calle Azcarraga](http://fil.wikipilipinas.org/index.php?title=Calle_Azcarraga) (na ngayon ay Daanang Claro M. Recto), malapit sa [Calle Elcaño](http://fil.wikipilipinas.org/index.php?title=Calle_Elca%C3%B1o&action=edit) sa [Tondo, Maynila](http://fil.wikipilipinas.org/index.php?title=Tondo%2C_Maynila&action=edit). Sa munting tahanan dito ay kanilang binuo ang Katipunan. Itinataguyod ng samahan ang paggamit ng dahas at madugong rebolusyon, sa halip na mapayapang repormasyon na adhikain ng La Liga Filipina, upang makamit ang tunay na kalayaan. Batid ng mga Katipunero ang naiibang pananaw ni Jose Rizal sa usaping kalayaan. Ngunit sa kabila nito, kinilala nila si Rizal na pangulong pandangal (o *honorary president*) ng samahan.

## Adhikain at Paniniwala

Umiikot ang adhikain ng Katipunan sa konseptong “pamilya” at pagnanais na magkaroon ng isang patas na lipunan. Bilang Supremo ng Katipunan, pangarap ni Bonifacio ang makapagtatag ng isang bansang kikilalaning “Inang Bayan” na pamumunuan ng isang pamahalaan na tatawaging “Haring Bayang Katagalugan.” Ito ay kanyang ibinalangkas sa lipunang matriyarkal ng sinaunang Pilipinas, kabaligtaran ng sistemang ipinakikilala ng mga Espanyol. Hangad ng mga Katipunero ang tuluyang pagkawala ng Pilipinas sa burukrasyang Espanyol at pagtatatag ng estado na pamumunuan ng mga katutubo. Naniniwala din sila na ito'y makakamit lamang sa pamamagitan ng isang madugong himagsikan.

###

### Ang Kartilya

Si Bonifacio ang unang nagbalangkas ng kautusan ng Katipunan na tinawag niyang “Katungkulang Gagawin ng mga Anak ng Bayan” o “Dekalogo.” Kasabay nito, si [Emilio Jacinto](http://fil.wikipilipinas.org/index.php?title=Emilio_Jacinto), na kanyang tagapayo, ay lumikha rin ng sarili nitong listahan ng alituntunin na tinawag na *Kartilya* (hango sa salitang Espanyol na “cartilla” na nangangahulugang paunang pangaral sa mga mag-aaral sa elementarya). Ang *Kartilya* ang naging opisyal na talaan ng alituntunin ng Katipunan, at nilalaman nito ang mga sumusunod [[1]](http://fil.wikipilipinas.org/index.php?title=Katipunan#_note-test1):

1. Ang buhay na hindi ginugugol sa isang malaki at banal na kadahilanan ay kahoy na walang lilim, kundi damong makamandag.
2. Ang gawang magaling na nagbuhat sa paghahambog o pagpipita sa sarili, at hindi talagang nasang gumawa ng kagalingan, ay di kabaitan.
3. Ang tunay na kabanalan ay ang pagkakawang-gawa, ang pag-ibig sa kapwa at ang isukat ang bawat kilos, gawa't pangungusap sa talagang Katuwiran.
4. Maitim man o maputi ang kulay ng balat, lahat ng tao'y magkakapantay; mangyayaring ang isa'y hihigtan sa dunong, sa yaman, sa ganda...; ngunit di mahihigtan sa pagkatao.
5. Ang may mataas na kalooban, inuuna ang puri kaysa pagpipita sa sarili; ang may hamak na kalooban, inuuna ang pagpipita sa sarili kaysa sa puri.
6. Sa taong may hiya, salita'y panunumba.
7. Huwag mong sayangin ang panahon; ang yamang nawala'y mangyayaring magbalik; ngunit panahong nagdaan ay di na muli pang magdadaan.
8. Ipagtanggol mo ang inaapi; kabakahin ang umaapi.
9. Ang mga taong matalino'y ang may pag-iingat sa bawat sasabihin; matutong ipaglihim ang dapat ipaglihim.
10. Sa daang matinik ng buhay, lalaki ang siyang patnugot ng asawa at mga anak; kung ang umaakay ay tungo sa sama, ang pagtutunguhan ng inaakay ay kasamaan din.
11. Ang babae ay huwag mong tingnang isang bagay na libangan lamang, kundi isang katuwang at karamay sa mga kahirapan nitong buhay; gamitin mo nang buong pagpipitagan ang kanyang kahinaan, at alalahanin ang inang pinagbuharan at nag-iwi sa iyong kasanggulan.
12. Ang di mo ibig gawin sa asawa mo, anak at kapatid, ay huwag mong gagawin sa asawa, anak at kapatid ng iba.

## Pagsapi

Orihinal na larawan ng sistemang triyanggulo ng Katipunan

Hindi madali ang maging kasapi ng samahang Katipunan. Di gaya ng ibang organisasyon, ang sinumang magnais na mapabilang sa samahan ay kinakailangang dumaan sa masusing pagkilatis, masinsinang pagtatanong at matinding pagsubok. Ang mga nagtatangkang sumapi sa Katipunan ay yaong mga kakilala na ng mga dati nang kasapi nito. Gamit ang sistemang tatsulok, mapapanatiling lihim ang samahan.

Naging masigasig ang mga Katipunero sa paghihikayat ng mga bagong miyembro, lalo na bago sumiklab ang rebolusyon. Kasabay nito, dumami rin ang mga tanggapan ng Katipunan sa Pilipinas, at umabot sa 30,000 hanggang 40,000 ang kasapi ng samahan.

Ang nagnanais na sumali sa Katipunan ay nakapiring na dinadala sa isang lihim at madilim na silid. Makapasok sa silid ay tatanggalin ang kanilang pagkakapiring at doon ay ipababasa sa kanila ang mga katagang makikita nila sa pader ng silid.

Bago mapabilang sa samahan ang sinuman, ilang katanungan muna ang kailangan nilang masagot na dapat ay naaayon sa nais marinig ng mga Katipunero:

* Tanong 1: Ano ang kalagayan ng bansa noong sinaunang panahon?
	+ Sagot 1: Bago dumating ang mga Espanyol, matiwasay ang pamumuhay ng mga mamamayan, maayos ang kalakalan at may sapat na yaman at ari-arian na tangan ang bawat isa.
* Tanong 2: Ano naman ang kalagayan nito ngayon?
	+ Sagot 2: (Kailangang isagot dito ang di mabilang na pang-aabuso at di makatarungang pamamahala ng mga Espanyol sa Pilipinas.)
* Tanong 3: Ano ang magiging kalagayan nito sa hinaharap?
	+ Sagot 3: (Kailangang isagot dito na isang maliwanag na kinabukasan ang naghihintay sa mamamayan kung sila'y magsasasama-sama at magtutulungan upang tuldukan na ang kasamaan ng Espanya.)

Gaya ng [masoneriya](http://fil.wikipilipinas.org/index.php?title=Masoneriya&action=edit), binubuo rin ng tatlong antas ang kasapian ng Katipunan. Bawat isa ay may sariling pananamit at banal na salita.

1. **Katipunan** ay ang unang baitang ng pagkakasapi. Sa antas na ito,suot ng Katipunero ang isang itim na telang pandong na may mga titik *Z, Ll* at *B* na nangangahulugang *Anak ng Bayan*, ang banal na salita sa nabanggit na antas.
2. **Kawal** ay ang ikalawang antas ng pagkakasapi. Isang luntiang pandong naman na mayroong puting tatsulok ang suot ng mga Katipunero. Nakatali sa kanilang leeg ang isang luntiang laso na may palawit na medalyong mayroong titik *K*. *Gomburza* naman ang kanilang gamit na banal na salita.
3. **Bayani** ay ang pinakamataas na antas ng pagkakasapi. Suot naman nila ang pulang pandong na napalilibutan ng luntian. Ang kanilang banal na salita ay *Rizal*.

Maliban sa mga banal na salita, ang bawat kasapi ng Katipunan ay may sariling kontrasenyas na ginagamit upang ipaalam ang pagkakakilanlan nila sa kapwa Katipunero. Sa ganitong paraan, mapapanatili ring lihim ang samahan.

###

Organisasyong Pampolitika

Matapos ang pagkakatatag ng Katipunan, isang konseho naman ang kanilang binuo at tinawag nila itong *Kataastaasang Sanggunian*. Ang mga opisyales nito ay demokratikong inihahalal ng mga kasapi, at ang sino mang may malinis na hangarin ay maaaring mapabilang sa konseho. Ang unang hanay ng mga pinuno ay binubuo nina:

|  |  |
| --- | --- |
| **Posisyon** | **Pangalan** |
|   Supremo |   [**Deodato Arellano**](http://fil.wikipilipinas.org/index.php?title=Deodato_Arellano)   |
|   Comptroller    |   [**Andres Bonifacio**](http://fil.wikipilipinas.org/index.php?title=Andres_Bonifacio) |
|   Piskal |   [**Ladislao Diwa**](http://fil.wikipilipinas.org/index.php?title=Ladislao_Diwa) |
|   Kalihim |   [**Teodoro Plata**](http://fil.wikipilipinas.org/index.php?title=Teodoro_Plata) |
|   Ingat-Yaman |   [**Valentin Diaz**](http://fil.wikipilipinas.org/index.php?title=Valentin_Diaz&action=edit) |

Makailang ulit ding nagpalit ng konseho ang Katipunan. At nang sumiklab na ang rebolusyon, ang Kataastaasang Sanggunian ay binubuo ng mga sumusunod:

|  |  |
| --- | --- |
| **Posisyon** | **Pangalan** |
|   Supremo |   [**Andres Bonifacio**](http://fil.wikipilipinas.org/index.php?title=Andres_Bonifacio) |
|   Kalihim ng Estado |   [**Emilio Jacinto**](http://fil.wikipilipinas.org/index.php?title=Emilio_Jacinto) |
|   Kalihim ng Pakikidigma |   [**Teodoro Plata**](http://fil.wikipilipinas.org/index.php?title=Teodoro_Plata) |
|   Kalihim ng Tanggulan |   [**Briccio Pantas**](http://fil.wikipilipinas.org/index.php?title=Briccio_Pantas&action=edit) |
|   Kalihim Panloob    |   [**Aguedo del Rosario**](http://fil.wikipilipinas.org/index.php?title=Aguedo_del_Rosario)   |
|   Kalihim ng Pananalapi |   [**Enrique Pacheco**](http://fil.wikipilipinas.org/index.php?title=Enrique_Pacheco&action=edit) |

Kasabay ng paglaki ng samahan ay ang pagtatayo ng mga lokal na sangay nito sa iba't ibang lalawigan. Ang mga lalawigan na ito ay may sarili ring konseho na tinatawag na *Sangguniang Bayan* na sumasakop sa mga *Sangguniang Barangay.* May binuo rin ang Katipunan na *Sangguniang Hukuman* na isang lihim na tanggapan na nagsisilbing korte ng samahan.

Noong 1 Hunyo 1896, isang pahayagan ang inilabas ng samahan, ang *Kalayaan*. Sa kasawiangpalad, dalawang ulit lamang itong lumabas at ang huli ay nasamsam pa ng mga Espanyol.

Si Rizal at ang Katipunan

May mataas na pagtingin ang mga Katipunero sa talino at kakahayan ng dakilang si [Jose Rizal](http://fil.wikipilipinas.org/index.php?title=Jose_Rizal) at sa katunayan pa nga ay kinilala siyang pangulong pandangal ng samahan.

Bago ang paghihimagsik ni Bonifacio at ng Katipunan, pinadala niya bilang delegado o emisaryo sa [Dapitan](http://fil.wikipilipinas.org/index.php?title=Dapitan&action=edit) si Dr. [Pio Valenzuela](http://fil.wikipilipinas.org/index.php?title=Pio_Valenzuela) upang kuhanin ang suporta ni Rizal. Sa kanilang pag-uusap, di sumang-ayon si Rizal sa nais ng Katipunan na simulan ang laban sa mga Espanyol sa paniniwalang di pa lubusang “hinog” ang samahan – masyado pang bata ito at marami pang kinakailangang iwasto dito. Ayon din kay Rizal, kinakailangang kunin ng mga Katipunero ang suporta ng mga mayayaman at mga ilustrado upang matiyak ang tagumpay ng hangad nilang kalayaan. Maliban sa hindi pa handa ang Katipunan, kapus/salat din sa makinarya ang samahan.

Pinagsabihan din ni Rizal si [Valenzuela](http://fil.wikipilipinas.org/index.php?title=Pio_Valenzuela) na hingin ang tulong at serbisyo ni [Antonio Luna](http://fil.wikipilipinas.org/index.php?title=Antonio_Luna) at gawin itong tagapamagitan sa mga mayayaman. Makailang ulit ding hiningi ng mga Katipunero ang suporta ng mayayaman at intelektwal, kabilang na dito ang isang nagngangalang [Francisco Roxas](http://fil.wikipilipinas.org/index.php?title=Francisco_Roxas&action=edit), ngunit lahat nang ito'y nauwi lamang sa wala. Dito nila napagtanto na ang himagsikan, maging ang kilusan, ay pawang binubuo lamang ng masa, at wala ng iba.

Pagkakatuklas sa Katipunan

Paghihimagsik ng mga Katipunero

Noong 5 Hulyo 1986 nang matuklasan ng pamahalaan ang samahang Katipunan. Isang opisyal ng [Pasig](http://fil.wikipilipinas.org/index.php?title=Lungsod_Pasig), si Tenyente [Manuel Sityar](http://fil.wikipilipinas.org/index.php?title=Manuel_Sityar&action=edit), ang nagpadala ng liham sa Gobernador Sibil ng [Maynila](http://fil.wikipilipinas.org/index.php?title=Lungsod_Maynila) upang ipaalam na isang lihim na samahan ang tahimik na binubuo sa kabisera, at umabot na maging sa mga kalapit nitong sakop – sa [Mandaluyong](http://fil.wikipilipinas.org/index.php?title=Lungsod_Mandaluyong) at [San Juan](http://fil.wikipilipinas.org/index.php?title=San_Juan&action=edit). Ayon sa tenyente, ang samahan ay nangangalap ng mga kasapi at pinapapirma sa isang kasunduan gamit ang sarili nilang mga dugo. Buhay naman ang kapalit sa sinumang mababalitaang nagsiwalat sa lihim ng samahan. Kasabay ng paglaki ng samahan ay ang paglaki rin ng laang-salapi o pondo nito na buhat sa 25 sentimos na ambag ng bawat kasapi. Ang salaping nakakalap ay ginagamit upang matustusan ng armas ang San Juan del Monte, Mandaluyong, San Felipe Neri (na ngayon ay bahagi na ng [Mandaluyong](http://fil.wikipilipinas.org/index.php?title=Lungsod_Mandaluyong)) at Pasig. Batay sa salaysay ni Sityar, ang samahan ay pulitikal at buong-tapang na nagsisiwalat ng mga kamalian ng pamahalaang Espanya, lalo na sa usaping buwis. Higit namang ikinabahala ng mga Espanyol ang kakayahan ng samahan na hikayatin ang mga mamamayan na makilahok sa isang aklasan laban sa Espanya.

Isang buwan ang nakalipas nang isang liham naman mula kay Padre [Agustino Fernandez](http://fil.wikipilipinas.org/index.php?title=Agustino_Fernandez&action=edit) ng [San Pedro](http://fil.wikipilipinas.org/index.php?title=San_Pedro%2C_Makati&action=edit), [Makati](http://fil.wikipilipinas.org/index.php?title=Lungsod_Makati) ang nakarating sa Gobernador Sibil ng Maynila. Ipinabatid ng prayle sa huli na sumapit na ang tamang panahon upang bigyan ng aral ang mga Pilipinong tumataliwas sa kanila, at ang tanging paraan lamang ay ang isang madugong labanan.

Ang mga paratang na ito ay higit na napatotohanan ni [Teodoro Patiño](http://fil.wikipilipinas.org/index.php?title=Teodoro_Pati%C3%B1o&action=edit) nang ang kapatid niyang babae ay ikumpisal ang balak ng Katipunan kay Padre [Mariano Gil](http://fil.wikipilipinas.org/index.php?title=Mariano_Gil&action=edit). Walang sinayang na panahon si Padre Gil at agaran niyang tinungo ang punong tanggapan ng [*El Diario de Manila*](http://fil.wikipilipinas.org/index.php?title=Diario_de_Manila&action=edit) na katatagpuan ng palimbagan ng Katipunan. Dito ay nakalap din ang ilang resibo na siyang gagamiting ebidensya laban sa samahan.

### Sigaw sa Balintawak

Ilang araw matapos ang pagkatuklas sa samahan ay nagtipon ang mga Katipunero sa [Balintawak](http://fil.wikipilipinas.org/index.php?title=Balintawak&action=edit) (na ngayon ay sakop ng [Lungsod Quezon](http://fil.wikipilipinas.org/index.php?title=Lungsod_Quezon)). Isang pangkalahatang kapulungan ang ipinatawag ni [Andres Bonifacio](http://fil.wikipilipinas.org/index.php?title=Andres_Bonifacio) sa Kangkong, [Lungsod Kalookan](http://fil.wikipilipinas.org/index.php?title=Lungsod_Kalookan) at doon ay pinag-usapan nila kung ano ang nararapat nilang gawin. Matapos ang isang mahaba ngunit makabuluhang diskusyon, sumang-ayon na ang lahat sa balakin nina Bonifacio at Jacinto. Upang ipakita ang tuluyan nilang pagtiwalag sa kapangyarihan ng Espanya ay sabay-sabay na pinunit ng mga Katipunero ang mga tangan nilang [sedula](http://fil.wikipilipinas.org/index.php?title=Cedula_Personal), at dito'y napagkasunduan na ang unang yugto ng kanilang pakikipaglaban sa Espanya ay magaganap sa 29 Agosto 1896.

Sa pamumuno nina Bonifacio at Jacinto ay pinangunahan ng Katipunan ang pakikipaglaban sa mga Espanyol sa San Juan del Monte (malapit sa [Marikina](http://fil.wikipilipinas.org/index.php?title=Lungsod_Marikina)) noong 30 Agosto. Kaugnay nito ay idineklara ni [Gobernador Heneral](http://fil.wikipilipinas.org/index.php?title=Gobernador_Heneral&action=edit) [Ramon Blanco](http://fil.wikipilipinas.org/index.php?title=Ramon_Blanco&action=edit) na mapanganib at magulo ang [Maynila](http://fil.wikipilipinas.org/index.php?title=Maynila), kasama ang mga lalawigan ng [Bulacan](http://fil.wikipilipinas.org/index.php?title=Bulacan), [Pampanga](http://fil.wikipilipinas.org/index.php?title=Pampanga), [Nueva Ecija](http://fil.wikipilipinas.org/index.php?title=Nueva_Ecija), [Tarlac](http://fil.wikipilipinas.org/index.php?title=Tarlac), [Laguna](http://fil.wikipilipinas.org/index.php?title=Laguna), [Cavite](http://fil.wikipilipinas.org/index.php?title=Cavite),[Batangas](http://fil.wikipilipinas.org/index.php?title=Batangas), [Bataan](http://fil.wikipilipinas.org/index.php?title=Bataan) at [Zambales](http://fil.wikipilipinas.org/index.php?title=Zambales). Kinabukasan ay isang pag-aalsa naman ang isinagawa ni [Sancho Valenzuela](http://fil.wikipilipinas.org/index.php?title=Sancho_Valenzuela) sa [Sta. Mesa](http://fil.wikipilipinas.org/index.php?title=Sta._Mesa&action=edit) at kumalat ito sa mga karatig bayan – sa [Pandacan](http://fil.wikipilipinas.org/index.php?title=Pandacan&action=edit), [Pasig](http://fil.wikipilipinas.org/index.php?title=Pasig),[Pateros](http://fil.wikipilipinas.org/index.php?title=Pateros), [Taguig](http://fil.wikipilipinas.org/index.php?title=Taguig), [San Pedro](http://fil.wikipilipinas.org/index.php?title=San_Pedro), [Makati](http://fil.wikipilipinas.org/index.php?title=Makati), [Kalookan](http://fil.wikipilipinas.org/index.php?title=Kalookan), [Balik-Balik](http://fil.wikipilipinas.org/index.php?title=Balik-Balik&action=edit), [San Juan del Monte](http://fil.wikipilipinas.org/index.php?title=San_Juan_del_Monte&action=edit) sa [Maynila](http://fil.wikipilipinas.org/index.php?title=Maynila), [San Francisco de Malabon](http://fil.wikipilipinas.org/index.php?title=San_Francisco_de_Malabon&action=edit), [Kawit](http://fil.wikipilipinas.org/index.php?title=Kawit&action=edit), at [Noveleta](http://fil.wikipilipinas.org/index.php?title=Noveleta&action=edit) sa [Cavite](http://fil.wikipilipinas.org/index.php?title=Cavite). Upang maiwasan ang patuloy na paglawak ng pag-aaklas, mahigpit na binantayan ng mga guwardiya sibil ang mga lagusan ng mga nabanggit na lalawigan.

Dahil salat sa makinarya at pondo ang Katipunan, mga bolo, tabak at sibat lamang ang sandatang hawak nila sa pakikipaglaban – mga kagamitang kalimitang pantabas ng damo sa mga kabukiran. Di lumaon ay nagkaroon na rin sila ng mga modernong sandata na kanilang nakalap mula sa mga Espanyol bunsod ng pagkakapanalo nila sa mga kalat na pakikipaglaban.

Noong 28 Oktubre 1896 ay tuluyan nang nagapi ng mga Espanyol ang mga rebolusyonaryo at 500 sa kanila ay ikinulong sa Maynila. Sa likod nito'y patuloy pa rin ang pakikipaglaban at kagila-gilalas ang ipinakitang kagitingan ng mga rebolusyonaryo sa [Cavite](http://fil.wikipilipinas.org/index.php?title=Cavite) sapagkat dito'y matagumpay nilang napasok ang mga himpilan ng Espanya sa [Noveleta](http://fil.wikipilipinas.org/index.php?title=Noveleta%2C_Cavite), [San Francisco de Malabon](http://fil.wikipilipinas.org/index.php?title=Gen._Trias%2C_Cavite&action=edit), [Naik](http://fil.wikipilipinas.org/index.php?title=Naic%2C_Cavite), [Magallanes](http://fil.wikipilipinas.org/index.php?title=Magallanes%2C_Cavite), [Alfonso](http://fil.wikipilipinas.org/index.php?title=Alfonso%2C_Cavite) at [Imus](http://fil.wikipilipinas.org/index.php?title=Imus%2C_Cavite).

**Lapian sa Katipunan**

Saksi ang Cavite sa tunggalian nina [Emilio Aguinaldo](http://fil.wikipilipinas.org/index.php?title=Emilio_Aguinaldo) at Andres Bonifacio sa kapangyarihan. Sa lalawigang ito nabuo ang dalawang konseho o lapian ng Katipunan – ang **Magdiwang** at**Magdalo**.

Kabilang sa lapiang *Magdiwang* ang magkapatid na [Mariano](http://fil.wikipilipinas.org/index.php?title=Mariano_Alvarez) at [Pascual Alvarez](http://fil.wikipilipinas.org/index.php?title=Pascual_Alvarez&action=edit), [Emiliano Riego de Dios](http://fil.wikipilipinas.org/index.php?title=Emiliano_Riego_de_Dios&action=edit), [Mariano Trias](http://fil.wikipilipinas.org/index.php?title=Mariano_Trias), [Ariston Villanueva](http://fil.wikipilipinas.org/index.php?title=Ariston_Villanueva&action=edit) at marami pang iba. Ang unang tanggapan nito ay matatagpuan sa [Noveleta](http://fil.wikipilipinas.org/index.php?title=Noveleta&action=edit), at di nagtagal ay inilipat sa San Francisco Malabon. Sakop nito ang mga bayan ng [Rosario](http://fil.wikipilipinas.org/index.php?title=Rosario%2C_Cavite), [Sta. Cruz de Malabon](http://fil.wikipilipinas.org/index.php?title=Tanza%2C_Cavite), Naic, [Ternate](http://fil.wikipilipinas.org/index.php?title=Ternate%2C_Cavite), [Maragondon](http://fil.wikipilipinas.org/index.php?title=Maragondon%2C_Cavite), Magallanes,[Bailen](http://fil.wikipilipinas.org/index.php?title=Gen._Emilio_Aguinaldo%2C_Cavite&action=edit), [Indang](http://fil.wikipilipinas.org/index.php?title=Indang%2C_Cavite) at Alfonso, maging ang bayan ng [Nasugbu](http://fil.wikipilipinas.org/index.php?title=Nasugbu%2C_Batangas) sa [Batangas](http://fil.wikipilipinas.org/index.php?title=Batangas).

Pinamumununan naman nina [Baldomero](http://fil.wikipilipinas.org/index.php?title=Baldomero_Aguinaldo) at [Emilio Aguinaldo](http://fil.wikipilipinas.org/index.php?title=Emilio_Aguinaldo), kasama sina [Candido Tirona](http://fil.wikipilipinas.org/index.php?title=Candido_Tirona&action=edit), [Edilberto Evangelista](http://fil.wikipilipinas.org/index.php?title=Edilberto_Evangelista&action=edit), at [Cayetano Topacio](http://fil.wikipilipinas.org/index.php?title=Cayetano_Topacio&action=edit), ang lapiang *Magdalo*. Ang unang punong tagpuan nila ay sa [Kawit](http://fil.wikipilipinas.org/index.php?title=Kawit%2C_Cavite) at nang lumaon ay sa [Imus](http://fil.wikipilipinas.org/index.php?title=Imus%2C_Cavite). Umabot ang kanilang sinasakupan sa mga bayan ng [Bacoor](http://fil.wikipilipinas.org/index.php?title=Bacoor%2C_Cavite), [Dasmariñas](http://fil.wikipilipinas.org/index.php?title=Dasmari%C3%B1as%2C_Cavite), [Silang](http://fil.wikipilipinas.org/index.php?title=Silang%2C_Cavite), [Mendez](http://fil.wikipilipinas.org/index.php?title=Mendez%2C_Cavite) at [Amadeo](http://fil.wikipilipinas.org/index.php?title=Amadeo%2C_Cavite), hanggang sa [Talisay](http://fil.wikipilipinas.org/index.php?title=Talisay%2C_Batangas) sa Batangas.

Idinepensa naman ni Aguinaldo, noong 31 Oktubre 1896, sa pamamagitan ng isang manipesto na ang adhikain ng rebolusyong hangad niya ay kalayaan. Isinuhestiyon niyang magtayo ng isang pamahaalang rebolusyonaryo na bubuuin ng isang *central revolutionary committee* na may anim na kasapi, isang *municipal committee* at mga delegado na kakatawan sa *municipal committees*.

Habang inilalatag ni Aguinaldo ang kanyang mga balakin ay nasa kabundukan naman ng Malabon (ngayon ay lalawigan ng Rizal) si Bonifacio kung kaya't ang huli'y walang kamalay-malay dito at nalaman na lamang niya ito sa pamamagitan ni [Edilberto Evangelista](http://fil.wikipilipinas.org/index.php?title=Edilberto_Evangelista&action=edit). Ayon sa Supremo ng Katipunan, hindi na kinakailangang bumuo ng gayong uri ng pamahalaan sapagkat sapat na ang kung anong mayroon na ang Katipunan (may pamahalaang sentral, sariling Konstitusyon at tiyak na layunin). Upang wakasan na ang di pagkakaunawaang ito, ipinatawag si Bonifacio sa Cavite. Ngunit sa kasawiang palad, wala siyang nagawa upang ayusin ang suliranin, bagkos, isang kumbensyon (convention) ang naganap upang ihalal ang mga bagong pinuno ng Pamahalaang Rebolusyonaryo.

## Kapulungan sa Tejeros

Sa pagnanais na makabuo ng isang pamahalaang rebolusyonaryo, pinamunuan ni [Jacinto Lumbreras](http://fil.wikipilipinas.org/index.php?title=Jacinto_Lumbreras&action=edit), kasama ang iba pang rebolusyonaryo, ang isang pagpupulong sa [*hacienda*](http://fil.wikipilipinas.org/index.php?title=Hacienda&action=edit) ng isang prayle sa Tejeros (kasalukuyang [Gen. Trias](http://fil.wikipilipinas.org/index.php?title=General_Trias%2C_Cavite)) sa [Cavite](http://fil.wikipilipinas.org/index.php?title=Cavite). Sa umpisa, ang layunin ng pagpupulong ay tapusin na ang lumalalang hidwaan sa pagitan ng lapiang Magdalo at Magdiwang, at upang pag-usapan kung paano idedepensa ang Cavite. Sa halip, ang dapat sana'y pagpupulong ay nauwi sa halalan ng mga mamumuno sa rebolusyon. Ang resulta ng eleksyon ay ang sumusunod:

|  |  |
| --- | --- |
| **Posisyon** | **Pangalan** |
|   Pangulo |   [**Emilio Aguinaldo**](http://fil.wikipilipinas.org/index.php?title=Emilio_Aguinaldo) |
|   Pangalawang Pangulo |   [**Mariano Trias**](http://fil.wikipilipinas.org/index.php?title=Mariano_Trias) |
|   Kapitan-Heneral |   [**Artemio Ricarte**](http://fil.wikipilipinas.org/index.php?title=Artemio_Ricarte) |
|   Direktor ng Digmaan |   [**Emiliano Riego de Dios**](http://fil.wikipilipinas.org/index.php?title=Emiliano_Riego_de_Dios&action=edit)   |
|   Direktor Panloob   |   [**Andres Bonifacio**](http://fil.wikipilipinas.org/index.php?title=Andres_Bonifacio) |

Mapapansing si Aguinaldo ang siyang nagwagi sa halalan, ngunit tandaan na ang asembleya ay binubuo karamihan ng mga [Kabitenyo](http://fil.wikipilipinas.org/index.php?title=Kabitenyo&action=edit), at pawang nasa panig ng Heneral. Hindi man nagtagumpay si Bonifacio sa pagka-pangulo, nahalal naman siyang Direktor Panloob, ngunit marami pa rin ang nanatiling may agam-agam sa kakayahan ng Supremo ng Katipunan. Puno ng hinanakit na nilisan ni Bonifacio ang pagpupulong at ipinawalang-bisa ang naganap na halalan. Dito nagsimula ang tunggalian sa pagitan nina Bonifacio at Aguinaldo, gayon din ang unti-unting pagbagsak ng samahang “Katipunan.”

# Sigaw sa Pugad Lawin

Ang **Sigaw sa Pugad Lawin** ay isang natatatanging pangyayari sa kasaysayan ng [Pilipinas](http://fil.wikipilipinas.org/index.php?title=Pilipinas) na binubuo ng mahigit limandaang [Katipunero](http://fil.wikipilipinas.org/index.php?title=Katipunan) na sabay-sabay na pinunit ang kani-kanilang [sedula](http://fil.wikipilipinas.org/index.php?title=Cedula_Personal) bilang pagpapatunay ng kanilang tuluyang pagtiwalag sa pamumuno ng mga Espanyol sa Pilipinas. Ito ay naganap noong Agosto 23, 1896 sa pamumuno ni [Andres Bonifacio](http://fil.wikipilipinas.org/index.php?title=Andres_Bonifacio), ang Supremo ng [Katipunan](http://fil.wikipilipinas.org/index.php?title=Katipunan).

## Kasaysayan

Noong Hulyo 5, 1896 nang matuklasan ng pamahalaang Espanya ang samahang Katipunan. Isang liham ang ipinadala ni Tenyente Manuel Sityar, isang opisyal ng [Pasig](http://fil.wikipilipinas.org/index.php?title=Lungsod_Pasig), sa Gobernador Sibil ng [Maynila](http://fil.wikipilipinas.org/index.php?title=Lungsod_Maynila) upang ipaabot ang kaniyang kaalaman sa samahang kubling binubuo sa kabisera. Ayon sa kaniyang balita, ang samahan ay buong-tapang na nagsisiwalat ng mga kamalian ng pamahalaan at ang puwersa nito ay umabot na maging sa kalapit na sakop ng Maynila gaya ng [Mandaluyong](http://fil.wikipilipinas.org/index.php?title=Lungsod_Mandaluyong) at [San Juan](http://fil.wikipilipinas.org/index.php?title=Lungsod_San_Juan). Ayon rin kay Sityar, may nalikom na laang-salapi ang samahan na sapat upang matustusan ang mga kasapi ng mga armas na kanilang gagamitin sa napipintong pag-aaklas nila.

Dahil sa pagkatuklas ng Katipunan, pinasabihan ni Andres Bonifacio ang iba't iba pang pinuno ng samahan na isang pagtitipon ang kanilang pasisinayaan sa Balintawak at dito ay pag-uusapan kung ano ang pinakamainam na hakbangin na kanilang gagawin. Noong Agosto 19, kasama ang kapatid na si Procopio, at ilang kasapi gaya nina [Emilio Jacinto](http://fil.wikipilipinas.org/index.php?title=Emilio_Jacinto), [Teodoro Plata](http://fil.wikipilipinas.org/index.php?title=Teodoro_Plata) at[Aguedo del Rosario](http://fil.wikipilipinas.org/index.php?title=Aguedo_del_Rosario), ay tumulak si Andres Bonifacio sa Balintawak at sinapit ito dakong madaling-araw. Nang sumunod na araw naman ay natunton ito ng grupo ni [Pio Valenzuela](http://fil.wikipilipinas.org/index.php?title=Pio_Valenzuela). Kinabukasan muli ay binago ni Bonifacio ang kodigo ng Katipunan matapos mapag-alamang nababatid na ito ng mga Espanyol. Matapos magtipon ang may limandaang Katipunero, ay binagtas nila ang Kangkong, [Kalookan](http://fil.wikipilipinas.org/index.php?title=Lungsod_Kalookan) at dito ay pinaunlakan silang patuluyin at pakainin ni [Apolonio Samson](http://fil.wikipilipinas.org/index.php?title=Apolonio_Samson&action=edit). Hapon ng Agosto 22 ay tinungo naman nila ang Pugadlawin.

Agosto 23, 1896 nang marating nila ang tahanan ni Juan A. Ramos, anak ng kinikilalang “Ina ng Katipunan” na si [Melchora Aquino](http://fil.wikipilipinas.org/index.php?title=Melchora_Aquino). Sa kabila ng pilit pagtanggi ng kaniyang bayaw na si[Teodoro Plata](http://fil.wikipilipinas.org/index.php?title=Teodoro_Plata) ay sumang-ayon naman ang lahat na simulan na ang pakikipaglaban. Sa utos ni Bonifacio, sabay-sabay inilabas ng mga Katipunero ang kanilang sedula at pinunit ito ng buong pagmamalaki at katapangan. Dito napagkasunduan na ang unang yugto ng himagsikan ay gaganapin sa Agosto 29, kabibilangan ng lahat ng kasapi ng Katipunan.